
Слои ШТА 


Рвоме MINISTER 


SN ысу і 
Diabierna 10 аі februari mainta, Prome Minister Evelyn Wever- 
Croes a reuni си representantenan di Centraal Bureau Statistiek 
(CBS) y tambe cu representante di e agencia di Nacionnan 
Uni, Economic Commision for Latin America and the Caribbean 
(ECLAC) cu ta atende cu e sistemanan di esatdistica. Hunto 
cu Nacionnan Uni, ta desaroyando un Sistema Nacional di 
Estadistica cu ta bay yuda Aruba pa tin tur e datanan necesario, 
no solamente pa Gobierno pero tambe pa otro institutonan. 


Prome Minister a duna di conoce cu е datanan y informacionnan 
aki no ta di personanan individual cu lo por comparti, pero si ta 
categorisa gruponan por ehempel, cuanto hende muhe tin den 
cual edad, cuanto mucha homber tin den cual edad, cuanto 
scol tin y cuanto muchanan ta naciendo of cuanto a nace. E 
ultimo aki lo yuda entre otro pa sa cuanto scol lo mester tin pa 
futuro. 


Prome Minister a indica cu hopi di e decisionnan di Gobierno 
гіра maneho mester ta basa riba data pero no ta tur esakinan 
ta disponibel. CBS hunto cu e agencia di Nacionnan Uni pero 
tambe den cuadro di landspakket hunto cu Hulanda, a haya 
financiamento pa e proyecto aki. Ambos instituo a informa 
Prome Minister di e desaroyonan y trabounan cu ta wordo haci 
pa realisa y termina e proyecto aki. 


Aparte di e sistema mes di estadistica cu ta desaroyando, 
tambe lo adapta e leynan necesario pa asina e personanan 


Pr de 
cu participa рог еһетреі! den encuesta of censonan, tin mas 
proteccion ра nan informacionnan no wordo maluza den otro 
manera. Pasobra ora bo tin estadistica y sigur automatisa, tin 
chens cu otro persona por mira informacionnan cu no ta pa 
nan wowo mira. E ley lo wordo traha e aña aki y lo ta cla pa fin 
di aña. Esaki lo trece mas proteccion pa tur esnan cu tin data 
centralisa den e sistema aki. 


“Mi mester bisa cu esaki ta un di e proyectonan cu nos a para 
duro ariba pa nos haya hunto cu Nacionnan Uni ya den e 
prome biahe na Nacionnan Uni. Mi ta contento di wak cu nos 
biahenan ta duna fruto y cu awor nos ta asina leu di mira e 
aña aki su cuadro legal y despues e sistema mes por wordo 
implementa”, Prome Minister Evelyn Wever-Croes a duna di 
conoce. 

2023 aña DI 


UNION JAN Y POSITIVISMO 
АТАҒЫ 


Gabinete wever-croes Ù 


MINISTER XIOMARA 


MADURO A REUNI CU 


SRA. ANNA PAOLINI CU TA E REPRESENTANTE 
NOBO DI UNESCO PA REGION DI CARIBE 


Ber. 

Recientemente un grupo grandi di Nacionnan Uni tabata na 
Aruba pa asina cera conoci cu Conseho di Minister y tambe cu 
diferente instancia na Aruba, pa asina por fortifica e lasonan di 
trabou y asistencia cu nan por brinda na Aruba. Den cuadro di 
e bishita aki, Minister Maduro di Cultura a reuni cu sra. Anna 
Paolini cu ta e representante nobo di UNESCO pa region 
di Caribe. E reunion a tuma luga cu presencia di Secretario 
Generaal di UNESCO na Aruba, sra. Marushka Tromp y sr. 
Mark Oduber cu ta e specialista encarga cu e parti di sciencia 
pa e Secretariado di UNESCO na Aruba. 


Sra. Paolini a haci uzo di e reunion pa asina presenta su 
credencialnan oficial na Minister Maduro y tambe pa conta 
mas di e cambionan cu a tuma luga den UNESCO pa e forma 
di brinda asistencia na e Paisnan den Caribe. Como miembro 
asocia di UNESCO, Aruba lo wordo yuda cu asistencia via e 
oficina di UNESCO na Jamaica. 


Minister Maduro ta gradici sra. Paolini pa e bon relacion 
y asistencia cu Aruba a bin ta haya di UNESCO, unda 
recientemente cuater scol na Aruba ta participando den e 
netwerk di scolnan di UNESCO na unda alumnonan ta siña 
mas di е 17 metanan di desaroyo sostenibel di Nacionnan Uni. 


Pa por sa mas kico e Secretariado di UNESCO ta haci na 
Aruba, Minister Maduro ta invita pa mira e segunda di parti di e 
programa informativo riba UNESCO cu lo pasa dialuna dia 13 
di februari 2023 pa 7'or di anochi na TeleAruba y diamars dia 
14 di februari pa 8'or di anochi na Diario TV. 

MINISTER MADURO A REUNI CU E HUNTA DI 
COMISARIO DI BANCO CENTRAL PA REPASA 
АМА 2022 Y PA PASA DEN LOCUAL POR SPERA 

PA AÑA 2023 RIBA E TERENO FINANCIERO 


E siman aki Minister Maduro di Finansa a tene su prome 
reunion pa aña 2023 cu e Hunta di Comisario di Banco Central, 
cu ta consisti di e Comisario pa Gobierno sr. Arie Swaen y 
Comisarionan sra. Yvonne Escalona, sr. Tico Croes y sr. Ling 
Wong kende recientemente a keda apunta den e Hunta di 
Comisario di Banco Central. 


Durante e reunion e mandatario a repasa e retonan financiero 
di aña 2022 y a brinda un bista riba kico por spera pa aña 2023 
riba e tereno financiero na nos Pais. Banco Central ta hunga 
un rol importante pa e integridad y stabilidad financiero di 
nos Pais. E Hunta di Comisario ta tene bista riba e trabounan 
di Banco Central y ta reuni cada pasa tempo cu Minister di 
Finansa pa keda na altura di e maneho financiero di Gobierno. E La 


MINISTER MADURO TA FELICITA DIRECTOR DI 
DEPARTAMENTO DI FINANSA, SR. DERRICK 
WERLEMAN CU SU 20 ANIVERSARIO DEN 
SERVICIO DEN GOBIERNO 


Director di Departamento di Finansa di Gobierno di 
Aruba, sr. Derrick Werleman, a cumpli 20 aña den servicio 
publico. Pa recorda e aniversario aki Minister Maduro a 
invita Derrick y su señora Erica pa por gradici pa e añanan 
dedica na e servicio publico na bienestar di Aruba. 


Normalmente 20 aña no ta un aniversario di trabou cu ta 
wordo recorda den e servicio publico. Minister Maduro a 
haci un excepcion pa brinda un atencion special na Derrick, 
ya cu riba e tereno financiero ultimo tempo trabounan 
grandi a wordo haci pa por mehora nos finansa publico y 
varios trabou a wordo lidera pa su persona hunto cu e staf 
y personal di Departamento di Finansa. Pa e motibo aki 
Minister Maduro no kier a laga e aniversario aki pasa sin 
para keto y brinda e atencion mereci na Derrick. 


Minister Maduro ta gradici Derrick pa tur trabou haci 
durante e 20 añanan di servicio y ta spera cu Gobierno di 
Aruba por sigui conta cu mas aña di su trabou dedica na ; 
bienestar di Aruba. 

Edy Croes 


MINISTER 


Aña escolar 2023 -2024 alumno y docentenan por ta bek na nan scol 


Diahuebs mainta, Minister Endy Croes а bishita Sint Aloysius [8 
School pa mira con e trabou di construccion ta avansando. Na | 
fin di luna di april 2022, por medio di conferencia di prensa, 
di Gobierno di Aruba, a anuncia y presenta e proyecto di 
renobacion di e scol. Minister Endy Croes a indica cu un 
problema cu a hereda ta cu diferente scol e infrastructura 
ta pafo di nan edificio. Cual ta haci cu e scolnan ta huur otro 
edificio pa por duna continuacion na enseñansa. 


Mandatario di Enseñansa a analisa esaki y un di e prome 
scolnan cu e tabata determina pa inverti den dje y drecha ta 
Sint Aloysius School. Minister Endy Croes a sigui bisa cu e 
renobacion di Sint Aloysius School ta wordo subsidia cu placa 
di subsidio na SKOA. SKOA ta responsabel pa e renobacion 
den su totalidad. Un total di diesdos (12) klas lokaal a wordo 
renoba y modernisa. E edificio banda panort cu tabata 
completamente afgekeurd a wordo drecha a pone dak, blafon 
y tegels nobo. A construi oficina nobo, koffie kamer, biblioteca 
como tambe a traha un pos completamente nobo. E dos 
bañonan a wordo realoca y traha completamente di nobo. 
Tambe a construi un gymzaal, ya caba e piso a wordo basha. 
Na final DOW lo renoba e speelplaats completo. 


Minister Endy Croes a enfatisa cu ta cumpliendo cu e vision 
di Gabinete Wever - Croes Il cual ta encera inverti den E 
infrastructura di scol, pa asina nos muchanan tin un bon luga 
pa nan por haya educacion. Concluyendo, Minister Endy 
Croes a expresa palabranan di pabien na Gabinete Wever - 
Croes ІІ, paso ta bou di e Gabinete aki e renobacion a inicia. 
Como tambe Mandatario di Enseñansa ta felicita ful e ekipo 
cu a duna conseho na Ministerio di Enseñansa y e boluntad | 
extra pa ta eficiente cu loke nos tin pa logra renoba Sint | 
Aloysius School. Pa aña escolar nobo, Sint Aloysius School 
ta wordo entrega bek completamente renoba y modernisa 
na unda cu docente y alumnonan por bin bek na nan cas 
original. Minister Endy Croes ta contento y ta keda monitor e З 
renobacion pa pronto entrega е bunita proyecto. 

MINISTER ENDY CROES A DUNA E GRAN 
INICIO NA E EXCELENTE SUNSET PARADE DI 
NOORD 2023 


Diaranson ultimo, a tuma luga di nuebe edicion di e Sunset 
Parade den e bario di Noord. E parada a sali pa 7'or di anochi 
y a conta cu nuebe grupo e.o. grupo di carnaval, diferente 
banda, steel band, brassband, DJ y last lap. Sunset Parade 
a cuminsa for di Cheng's Supermarket y a finalisa na CMB 
branch. 


Minister Endy Croes acompaña pa su esposa Dilailah Croes — 
Odor y famia a disfruta di e bunita Sunset Parade. Un publico 
sumamente grandi a disfruta di e parada cu hopi zjeito, un 
ambiente total. Minister Endy Croes ta felicita Bernardito Faro 
y ekipo cu a organisa un tremendo Sunset Parade. Minister 
Endy Croes ta desea pueblo di Aruba un dushi y safe Carnaval 
69. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
*e opcion aki no tin cambio di prijs bales y deposita na Sero Teishi 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO Š ECOTECH FREEZONE 5 


GREEN WASTE/PALLET ( — - 
BLANCO JOANNE a 


VEHICULO, METAL, E-WASTE Esaki ta inclui productonan manera frigidaire, 
Y "WHITE GOODS" airco, computers, ete 


SZETA DI MOTOR; DALTRA CARENTRA 
HYDROLIC Y GEAR 


Bo kier haci mas? 


EA a oo Gwa O | e | 


PROHIBI MENOS PREFERA RECONOCE A MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio ді Transporte, Integridad. 
Naturalesa y Asuntonan dî Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba си nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
https://trashtocasharuba.org/pages/dump-parkietenbos 


A 


Ora un ciudadano ta carga su responsabilidad, e por bira un 
heroe. Pero sie no carga su responsabilidad, e no por bira un 
heroe. Cada un ciudadano tin un responsabilidad di carga 
pa hiba nos famia y nos pais padilanti. Algun tin un 
responsabilidad mas grandi cu otro. Pero echo ta cu nos tur 
mester carga nos responsabilidad. Ban sigui carga nos 
responsabilidad pa un Aruba integro. Nos no por pas'e pa 
nos futuro generacion. Ban hunto, den union, y cu 
positivismo, nos carga nos responsabilidad. 


